﻿FUNCŢIILE TERAPIEI OCUPAŢIONALE Terapeutul ocupaţional este preocupat de două aspecte fundamentale şi anume: a) să realizeze însuşirea de către subiect a unei deprinderi pierdute sau cu un nivel scăzut de funcţionare; b) să contribuie la învăţarea de noi deprinderi şi abilităţi de către subiect, menite să le compenseze pe cele care au dispărut din diverse motive În trecut, terapeuţii ocupaţionali s-au ocupat, de bolnavi cu handicapuri fizice În prezent, gama subiecţilor deserviţi de terapeuţii ocupaţionali s-a lărgit şi s-a diversificat De aceea activităţile de terapie ocupaţională se adresează, în momentul de faţă, unor subiecţi cu: 1) retard mintal; 2) dificultăţi de învăţare sau; 3) tulburări emoţionale; 4) orbilor; 5) surzilor şi celor cu boli mintale În ţările dezvoltate există puţine persoane care au avut probleme de natură fizică, psihică sau emoţională şi care n-au beneficiat în cadrul tratamentului, de măsuri din domeniul terapiei ocupaţionale Treptat, aceste probleme capătă tratarea adecvată şi în ţara noastră Cadrul instituţional în care se desfăşoară activităţile de terapie ocupaţională, este de o deosebită diversitate, el cuprinzând spitale, clinici, centre de zi, şcoli, ateliere, precum şi alte aşezăminte comunitare Terapia ocupaţională este o specializare care se obţine, în multe ţări dezvoltate ale lumii, în urma absolvirii unui colegiu cu durata de trei ani Spre exemplu, din datele pe care le deţinem, în SUA, instruirea în această profesie se desfăşoară pe trei etape: 1) cunoaşterea corpului uman şi a modului său de funcţionare, incluzând felul în care se asigură mişcarea organismului, în care se dezvoltă organele senzoriale cu ajutorul cărora o persoană este capabilă să se integreze în mediu; 2) învăţarea procedeelor şi tehnicilor adecvate în funcţie de diverse handicapuri, accentul punându-se pe selectarea unor scheme de tratament specifice; 3) practica meseriei în diverse instituţii, în timpul căreia studentul tratează subiecţii sub îndrumarea unui terapeut ocupaţional calificat Primele două etape se desfăşoară conform standardelor de învăţământ stabilite de Asociaţia Americană de Terapie Ocupaţională Ultima etapă de studiu se desfăşoară pe parcursul a minim şase luni şi constă, cu precădere, într-un stagiu de practică clinică şi este urmată de susţinerea unui examen, care oferă dreptul în caz de promovare, la acordarea calificării în domeniul terapiei ocupaţionale Este demn de subliniat faptul că , în cea de a treia etapă, studentului i se oferă şansa de a aplica cunoştinţele însuşite anterior Astfel, studentul în terapie ocupaţională obţine deprinderile necesare planificării unor obiective realiste de terapie şi devine capabil să realizeze un program în vederea atingerii obiectivelor sale în cadrul unei situaţii experimentale Concluzionând, putem spune că, „terapia ocupaţională organizează servicii pentru acei indivizi ale căror capacităţi de a face faţă sarcinilor zilnice sunt ameninţate de tulburări de dezvoltare, infirmităţi fizice, boli sau dificultăţi de natura psihologică sau socială” (Council on Standards – 1972) 